**Határozat: 144-159**

 **Rendelet: 8-9**

**Jegyzőkönyv**

**Zalakaros Város Önkormányzata Képviselőtestülete**

**2018. június 27-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2018. június 27-én** 16,00 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Kötő Attila, Magyar Mária, Szirtes Balázs képviselők, Szabóné dr. Csányi Marianna jegyző, Torma László aljegyző.

Tanácskozási joggal jelen van: Horváthé Juhász Barbara pénzügyi osztályvezető, Tóthné Őri Ibolya városfejlesztési osztályvezető.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 7 képviselőtestületi tag az ülésen jelen van.

Jegyzőkönyv hitelesítőknek javasolja: Benkőné Gulyás Edit és Kötő Attila képviselőket.

Szavazásra teszi fel a jegyzőkönyv hitelesítőire tett javaslatot.

Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. **Polgármester beszámolója**

 Előadó: Novák Ferenc polgármester

1. **Az önkormányzat 2018. évi költségvetéséről szóló 1/2018. (II. 09.) önkormányzati
 rendelet módosítása** Előadó: Novák Ferenc polgármester
2. **A helyi adókról szóló 18/2015. (IX.11.) önkormányzati rendelet módosítása** Előadó: Novák Ferenc polgármester
3. **Az önkormányzat 2018. évi költségvetési rendeletében a bölcsődében tervezett
 árnyékolóra biztosított előirányzat zárolásának feloldása** Előadó: Novák Ferenc polgármester
4. **Zalakaros Közbiztonságáért Közhasznú Közalapítvány beszámolója** Előadó: Novák Ferenc polgármester
5. **Zalakaros Új Templomáért Közhasznú Közalapítvány beszámolója**
 Előadó: Novák Ferenc polgármester
6. **Zalakaros Sportjáért Közhasznú Közalapítvány beszámolója** Előadó: Novák Ferenc polgármester
7. **Nagykanizsai Tankerületi Központtal kötendő vagyonkezelői szerződés
 megkötése** Előadó: Novák Ferenc polgármester
8. **A Zalaerdő Zrt-vel a kilátóra kötendő bérleti szerződés jóváhagyása** Előadó: Novák Ferenc polgármester
9. **A karácsonyi díszkivilágítás fel- és leszerelésére, valamint karbantartására
 vonatkozó ajánlati felhívás kibocsátása** Előadó: Novák Ferenc polgármester
10. **Újudvari Római Katolikus Egyházközség támogatási kérelme**
 Előadó: Novák Ferenc polgármester
11. **Medicopter Alapítvány támogatási kérelme**

 Előadó: Novák Ferenc polgármester

1. **Balatonmagyaród Község Önkormányzatának kérelme** Előadó: Novák Ferenc polgármester
2. **Zala-Kraft Kft. kérelme parkoló megváltásra és építésre**

 Előadó: Novák Ferenc polgármester

1. **A zalakarosi általános iskola 2018/2019. tanévi iskolatej programban való
 részvételének támogatása** Előadó: Novák Ferenc polgármester
2. **Fogorvosi ellátás jövője ZÁRT**

**17/1. Egyebek-Zalakaros Kistérség Többcélú Társulás Megállapodás
 módosítása ZÁRT**

Előadó: Novák Ferenc polgármester

**17/2. Egyebek-Gyógyhelyfejlesztési pályázat keretében megvalósuló beruházásokra
 vonatkozó közbeszerzési ajánlati felhívás előzetes véleményezése ZÁRT** Előadó: Novák Ferenc polgármester

**17/3. Egyebek-A zalakarosi 261/42 hrsz-ú ingatlanon felépítendő plébánia és
 közösségi ház kialakításáról szóló tájékoztatás ZÁRT** Előadó: Novák Ferenc polgármester
 **17/4. Egyebek-Tájékoztató a Termáltóval kapcsolatos feladatokról ZÁRT** Előadó: Novák Ferenc polgármester

Novák Ferenc: Javasolja felvételre a meghívóban nem szereplő 17/1. Egyebek-Zalakaros Kistérség Többcélú Társulás Társulási Megállapodás módosítása, a 17/2. Egyebek-Gyógyhelyfejlesztési pályázat keretében megvalósuló beruházásokra vonatkozó közbeszerzési ajánlati felhívás előzetes véleményezése, a 17/3. Egyebek-A zalakarosi 261/42 hrsz-ú ingatlanon felépítendő plébánia és közösségi ház kialakításáról szóló tájékoztatás, a 17/4. Egyebek-Tájékoztató a Termáltóval kapcsolatos feladatokról című napirendi pontokat és azok zárt ülésen való tárgyalását, szintén zárt ülés keretében történő megtárgyalásra javasolja a meghívóban szereplő 16. számú napirendi pontot, figyelemmel az Mötv. 46. §. /2/ bekezdés c./ pontjára tekintettel.

Szavazásra teszi fel a 16., és 17. számú napirendi pontok zárt ülésen való megtárgyalására vonatkozó ügyrendi javaslatot.

 Képviselőtestület 7 igen szavazattal, ellenszavazat és tartózkodás nélkül a zárt ülésre vonatkozó javaslatot elfogadta és az alábbi határozatot hozta:

**Képviselőtestület 144/2018. (VI.27.) számú határozata:**

Zalakaros Város Önkormányzat Képviselőtestülete elrendeli a meghívóban szereplő 16. és 17. napirendi pont zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

**Napirend tárgyalása:**

1. **Polgármesteri beszámoló és klímastratégiai pályázat** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Novák Ferenc: A polgármesteri beszámolóban egy olyan határozat van, amelynek végrehajtás miatt vissza kellet kerülni a képviselőtestület elé. Ez a kérdés a klímastratégia kidolgozására vonatkozó pályázaton való részvételi szándék kinyilvánítása. A képviselőtestület azt kérte a hivataltól, hogy tájékoztassa, hogy a kistérségi társulásból mely önkormányzatok azok, akik ezen a pályázaton indulni fognak, mert amennyiben a többség részt vesz ezen, úgy Zalakaros város önkormányzata is újra gondolja az erre vonatkozó nemleges döntését. Tájékoztatásunk alapján a települések közül csak 3 az, amely nem kíván részt venni a pályázatban. Ezért hoztuk vissza, hogy fenntartja-e előző döntését a képviselőtestület vagy meg kívánja változtatni.

Horváth Vencel: A pályázaton való részvétel semminemű anyagi kötelezettséggel, illetve az önkormányzati hivatal részéről humán erőforrás igénnyel nem jár? Amennyiben nem, és még lehet csatlakozni a pályázathoz, úgy javaslom tegyük meg ezt.

Novák Ferenc: Arról nincs pontos információm, hogy lehet-e még csatlakozni.

Czirákiné Pakulár Judit: E hét vasárnapján jár le a pályázat beadási határideje.

Szabóné dr. Csányi Marianna: A pályázatírótól pontos információt kérünk, így a képviselőtestületnek lehetősége lesz döntését megfontolni.

Szabóné dr. Csányi Marianna 16,18 órakor távozott az ülésteremből.

Horváth Vencel: Az új templom mögötti plébániahivatallal kapcsolatos polgármesteri egyeztetésről tájékoztatást szeretne kapni.

Novák Ferenc: Zárt ülés keretében megadom a tájékoztatást.

Horváth Vencel: A zalakarosi Termáltó ügye zárt ülés keretében kerül megvitatásra, de mindenképpen szeretné kinyilvánítani, hogy a jelenlegi helyzetért a jelenlegi (2014. októberében megválasztott) képviselőtestület felelősséggel nem tartozik és nem is vállal felelősséget. A képviselőtestület mindent elkövet a hiba kiküszöbölése érdekében, de nem az önkormányzat fogja ezt kijavítani és nem az önkormányzaton múlik és feltételezésünk szerint nem valószínű, hogy ez a mi kötelezettségünk lesz. Aki hibázott, az lesz köteles azt kijavítani. Ha nem jutunk egyességre a projekt szereplőivel, akkor polgári per során kerül megállapításra a felelősség kérdése. A lakosságban nem kívánunk olyan téves várakozást kelteni, hogy mi követtük el és mi javítjuk ki a hibát.

Novák Ferenc: A napokban várható az igazságügyi szakértő véleményének megérkezése, amely tárgyszerűen és tényszerűen rögzíteni fogja a tóval kapcsolatos megállapításokat.

Szabóné dr. Csányi Marianna 16,26 órakor megjelent az ülésteremben.

Szabóné dr. Csányi Marianna: A pályázatíróval történő telefonos egyeztetés alapján tájékoztatom a testületet, hogy a pályázati benyújtási határidő 2018. július 01., még Zalakaros város önkormányzata részt vehet a pályázatban, amelyben a már ismertettek szerint nincs önrész igényén és humán erőforrás igény sem az önkormányzattól.

Novák Ferenc: Szavazásra teszi fel a polgármesteri beszámolót.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 145/2018. (VI.27.) számú határozata:**

Zalakaros Város Önkormányzat Képviselőtestülete a Polgármester beszámolóját elfogadja.

Novák Ferenc: Szavazásra teszi fel a klímastratégiára vonatkozó részvételre vonatkozó javaslatot.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 146/2018. (VI.27.) számú határozata:**

Zalakaros Város Önkormányzata Képviselőtestülete a KEHOP-1.2.1. Helyi klímastratégiák kidolgozása, valamint a klímatudatosságot erősítő szemléletformálás című pályázaton való részvétel kapcsán a kistérségi önkormányzatok többségének részvételére is tekintettel részt kíván venni a pályázatban, a Zalakarosi Kistérség Többcélú Társulása által meghatározott feltételekkel, azaz a résztvevő települések kistérségi szinten nyújtják be a pályázatot, a pályázat benyújtása a résztvevő önkormányzatok költségvetéséből forrást nem igényel, továbbá a résztvevő önkormányzatok humán erőforrást a pályázat megírásához biztosítani nem tudnak.

Határidő: 2018. július 10.
Felelős: Novák Ferenc polgármester
Operatív felelős: Gaál Krisztina személyzeti-és önkormányzati referens

**2. Az önkormányzat 2018. évi költségvetéséről szóló 1/2018. (II.09.) önkormányzati
 rendelet módosítása** Előadó: Novák Ferenc polgármester
 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 94/2018. (VI.21.) számú határozata és a Pénzügyi, Városüzemeltetési, Ügyrendi és Humánpolitikai Bizottság 115/2018. (VI.21.) számú határozata:**

A bizottság javasolja a képviselőtestület számára az előterjesztés szerinti rendeleti javaslat elfogadását.

Novák Ferenc: Szavazásra teszi fel az előterjesztés szerinti rendelet tervezetet.

 Képviselőtestület 7 igen szavazattal, ellenszavazat és tartózkodás nélkül az alábbi rendeletet alkotta:

Zalakaros Város Önkormányzata Képviselő-testülete megalkotja a 8/2018. (VI.28.) önkormányzati rendeletét az önkormányzat 2018. évi költségvetéséről szóló 1/2018. (II. 09.) önkormányzati rendelet módosításáról

 (A rendelet hiteles szövege a jegyzőkönyv melléklete.)

**2. A helyi adókról szóló 18/2015. (IX.11.) önkormányzati rendelet módosítása**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 95/2018. (VI.21.) számú határozata és a Pénzügyi, Városüzemeltetési, Ügyrendi és Humánpolitikai Bizottság 116/2018. (VI.21.) számú határozata:**

A bizottság javasolja a képviselőtestület számára az előterjesztés szerinti rendeleti javaslat elfogadását.

Novák Ferenc: Szavazásra teszi fel az előterjesztés szerinti rendelettervezet elfogadását.

 Képviselőtestület 7 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja a 9/2018. (VI.28.) önkormányzati rendeletét a helyi adókról szóló 18/2015. (IX.11.) önkormányzati rendelet módosításáról

 (A rendelet hiteles szövege a jegyzőkönyv melléklete.)

**3. Az önkormányzat 2018. évi költségvetési rendeletében a bölcsődében tervezett
 árnyékolóra biztosított előirányzat zárolásának feloldása**

Előadó: Novák Ferenc polgármester
 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 92/2018. (VI.21.) számú határozata és a Pénzügyi, Városüzemeltetési, Ügyrendi és Humánpolitikai Bizottság 113/2018. (VI.21.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel az előterjesztés szerinti határozati javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 147/2018. (VI.27.) számú határozata:**

1./ Zalakaros Város Önkormányzat Képviselőtestülete engedélyezi a Zalakarosi Óvoda és Bölcsőde intézménynek az árnyékoló beszerzését az intézmény költségvetésében tervezett 250.000 Ft erejéig.

2./ Zalakaros Város Önkormányzat Képviselőtestülete felkéri a polgármestert, hogy a képviselőtestület döntéséről az intézményt tájékoztassa.

Határidő: 2018. július 6.
Felelős: Novák Ferenc polgármester
Operatív felelős: Horváthné Juhász Barbara pénzügyi osztályvezető
 Hartainé Bobay Éva intézményvezető

**5. Zalakaros Közbiztonságáért Közhasznú Közalapítvány beszámolója**

Előadó: Szabóné dr. Csányi Marianna jegyző

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 93/2018. (VI.21.) számú határozata és a Pénzügyi, Városüzemeltetési, Ügyrendi és Humánpolitikai Bizottság 114/2018. (VI.21.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel az előtejrész szerinti határozati javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 148/2018. (VI.27.) számú határozata:**

Zalakaros Város Önkormányzat Képviselőtestülete Zalakaros Közbiztonságáért Közalapítvány beszámolóját elfogadja.

Határidő: azonnal

Felelős: Novák Ferenc polgármester

Operatív felelős: Bodor Johanna – közalapítvány kuratóriumi elnökének értesítése

**6. Zalakaros Új Templomáért Közhasznú Közalapítvány beszámolója**

Előadó: Novák Ferenc polgármester
 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 96/2018. (VI.21.) számú határozata és a Pénzügyi, Városüzemeltetési, Ügyrendi és Humánpolitikai Bizottság 117/2018. (VI.21.) számú:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel előterjesztés szerinti határozati javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 149/2018. (VI.27.) számú határozata:**

Zalakaros Város Önkormányzat Képviselőtestülete Zalakaros Új Templomáért Közhasznú Közalapítvány beszámolóját elfogadja.

Határidő: azonnal

Felelős: Novák Ferenc polgármester

Operatív felelős: Bodor Johanna – közalapítvány kuratóriumi elnökének értesítése

**7. Zalakaros Sportjáért Közhasznú Közalapítvány beszámolója** Előadó: Szabóné dr. Csányi Marianna
 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 98/2018. (VI.21.) számú határozata és a Pénzügyi, Városüzemeltetési, Ügyrendi és Humánpolitikai Bizottság 119/2018. (VI.21.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

A bizottság javasolja továbbá a képviselőtestület számára, hogy hozzon olyan tartalmú határozatot, hogy a sporttal kapcsolatos feladatok finanszírozására készüljön koncepció.

Horváth Vencel: Mindenképpen a sport finanszírozásának koncepcionális szintű elképzeléseit kell meghatároznunk, ha ez megvan, akkor tudjuk a rendelkezésünkre álló pénzeszközt racionálisan, koncepciónak megfelelően megosztani. Nemcsak az önkormányzati támogatásból kellene ezeknek a sportszervezeteknek megélniük, a tagdíj, ahol jog szerint alkalmazható, mindképpen bevezetésre kellene, hogy kerüljön. Az érintetteket a koncepció kialakításába be kell vonni, 2018. november 30-ig készüljön el.

Novák Ferenc: Szavazásra teszi fel a közalapítvány beszámolójának elfogadását, illetve a sportkoncepcióra vonatkozó javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 150/2018. (VI.27.) számú határozata:**

**I.**

Zalakaros Város Önkormányzat Képviselőtestülete Zalakaros Sportjáért Közhasznú Közalapítvány beszámolóját elfogadja.

Határidő: azonnal

Felelős: Novák Ferenc polgármester

Operatív felelős: Bodor Johanna – közalapítvány kuratóriumi elnökének értesítése

**II.**

Zalakaros Város Önkormányzat Képviselőtestülete felkéri a polgármestert, hogy a sportszervezetek finanszírozásának egységes szempontrendszerét dolgoztassa ki a képviselőtestület 58/2017. (III.09.) számú határozatával a Sportkoncepcióban meghatározott feladatok végrehajtásának koordinációjára létrehozott Sport Bizottság bevonásával.

Határidő: 2018. november 30.

Felelős: Novák Ferenc polgármester

Operatív felelős: Bodor Johanna – Stégli János Sport Bizottság elnökének értesítése

**8. Nagykanizsai Tankerületi Központtal kötendő vagyonkezelői szerződés
 megkötése** Előadó: Novák Ferenc polgármester
 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 91/2018. (VI.21.) számú határozata és a Pénzügyi, Városüzemeltetési, Ügyrendi és Humánpolitikai Bizottság 112/2018. (VI.21.) számú határozata:**

A bizottság javasolja a képviselőtestület számára, hogy a jelen ülésen ne döntsön a vagyonkezelői szerződés elfogadásáról, hanem az alábbi javaslatokkal kezdeményezze a szerződés pontosítását, és az egyeztetések alapján átdolgozott szerződést az átdolgozást követő testületi ülés elé kell terjeszteni:

- a vagyonbiztosítás kérdését soron kívül rendezni szükséges

- a szerződés 9. pontja valamennyi az önkormányzat által ellátott étkeztetési feladatra terjedjen ki

- a leltározás és a selejtezés során minden érintett delegálhasson tagot a leltározási, illetve selejtezési bizottságba, a pótlási kötelezettség az oktatás-neveléshez szükséges eszközökre terjed ki, az ártalmatlanítás költsége a Tankerületet terheli

- az intézményben található idegen vagyonelemekre külön használati megállapodást kössenek az érintettek

- kerüljön rögzítésre, hogy az épületen a jelen vagyonkezelői szerződés megkötését megelőzően pályázati forrásból megvalósuló felújításokra, beruházásokra vonatkozóan a fenntartási kötelezettséget mindkét fél köteles betartani és betartatni, ezen vagyonelemekről külön jegyzék készüljön

- a sportudvar használatára vonatkozó rendelkezések megállapodás formájában képezze a szerződés mellékletét

- a napelemekre vonatkozóan további egyeztetések szükségesek

- a szerződés 27. pontjában az elengedés ne szerepeljen

- a szerződés 28. és 30 pontjában a bizottságok két különböző javaslattal éltek a képviselőtestület felé: a Gazdasági, Városfejlesztési és Turisztikai Bizottság az előzetes tulajdonosi hozzájárulás szöveg beépítését javasolja, a Pénzügyi, Városüzemeltetési, Ügyrendi és Humánpolitikai Bizottság pedig a kötelező egyeztetés szöveg beépítését javasolja.

Horváth Vencel: Javasolja a polgármester úrnak, hogy tegye fel szavazásra, mivel a bizottságok különböző módon döntöttek, hogy a szerződés 28. és 30 pontjában a kötelező egyeztetés szöveg kerüljön-e beépítésre vagy az előzetes tulajdonosi hozzájárulás.

Novák Ferenc: Szavazásra teszi fel a szerződés 28. és 30 pontjában a kötelező egyeztetésre vonatkozó javaslatot.

 Képviselőtestület 7 igen szavazattal, ellenszavazat és tartózkodás nélkül a javaslatot elfogadta.

Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül a javaslatot elfogadta.

Az elhangzott döntések alapján a képviselőtestület az alábbi határozatot hozta:

**Képviselőtestület 151/2018. (VI.27.) számú határozata:**

Zalakaros Város Önkormányzat Képviselőtestülete nem dönt a vagyonkezelői szerződés elfogadásáról, hanem az alábbi javaslatokkal kezdeményezi a szerződés pontosítását, és az egyeztetések alapján átdolgozott szerződést az átdolgozást követő testületi ülés elé kell terjeszteni:

- a vagyonbiztosítás kérdését soron kívül rendezni szükséges

- a szerződés 9. pontja valamennyi az önkormányzat által ellátott étkeztetési feladatra terjedjen ki

- a leltározás és a selejtezés során minden érintett delegálhasson tagot a leltározási, illetve selejtezési bizottságba, a pótlási kötelezettség az oktatás-neveléshez szükséges eszközökre terjed ki, az ártalmatlanítás költsége a Tankerületet terheli

- az intézményben található idegen vagyonelemekre külön használati megállapodást kössenek az érintettek

- kerüljön rögzítésre, hogy az épületen a jelen vagyonkezelői szerződés megkötését megelőzően pályázati forrásból megvalósuló felújításokra, beruházásokra vonatkozóan a fenntartásikötelezettséget mindkét fél köteles betartani és betartatni, ezen vagyonelemekről külön jegyzék készüljön

- a sportudvar használatára vonatkozó rendelkezések megállapodás formájában képezze a szerződés mellékletét

- a napelemekre vonatkozóan további egyeztetések szükségesek

- a szerződés 27. pontjában az elengedés ne szerepeljen

- a szerződés 28. és 30 pontjában a kötelező egyeztetés szöveg kerüljön beépítésre

Határidő: 2018. augusztus 31.

Felelős: Novák Ferenc polgármester

Operatív felelős: Szabóné Dr. Csányi Mariann jegyző

 Horváthné Juhász Barbara pénzügyi osztályvezető

 Tóthné Őri Ibolya városfejlesztési osztályvezető

**9. A Zalaerdő Zrt-vel a kilátóra kötendő bérleti szerződés jóváhagyása** Előadó: Szabóné dr. Csányi Marianna jegyző

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 99/2018. (VI.21.) számú határozata és a Pénzügyi, Városüzemeltetési, Ügyrendi és Humánpolitikai Bizottság 120/2018. (VI.21.) számú határozata:**

A bizottság javasolja a képviselőtestület számára bérleti szerződés jóváhagyását az alábbi kiegészítésekkel:

**-** a bizottság azt a variációt támogatja, hogy a kilátó számított élettartama 25 év legyen, a 25 év legyen a bérleti díj számítás alapja

- a bérleti díj éves összege az éves amortizációval megegyező legyen 1 765 900 Ft

- szerződésből kerüljön ki a bérleti díjnak a tárgyévet megelőző évre vonatkozó fogyasztói árindexnek megfelelő változtatásának lehetősége

- a felületkezelési munkák esetében a bizottság javasolja, az kerüljön a szerződésbe, hogy lehetőség szerint az esedékesség előtt 1 évvel tájékoztassa a Zalaerdő az önkormányzatot a szükségessé váló munkákról, és az önkormányzat megtéríti a költséget a Zalaerdő részére, tehát ne épüljön bele a bérleti díjba

- a bizottság javasolja, hogy kerüljön be a szerződésbe, hogy a 25 év lejártával az önkormányzat maradványértéken tulajdonba veheti a kilátót

- a bizottság javasolja, hogy a Zalaerdő Zrt. kerüljön felkérésre, hogy járuljon hozzá a vagyonvédelmet szolgáló kamerarendszer kiépítéséhez, az önkormányzati hivatal pedig vizsgálja meg a kiépítés megvalósíthatóságát, a bizottság azzal a javaslattal él, hogy a Kilátó Borozó biztosítsa az elektromos energiát a kamerarendszer és az átjátszóállomás fenntartásához.

Horváth Vencel: A bizottsági javaslaton kívül további személyes egyeztetést javasol.

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi

határozatot hozta:

**Képviselőtestület 152/2018. (VI.27.) számú határozata:**

Zalakaros Város Önkormányzat Képviselőtestülete nem dönt a ZALAERDŐ Zrt. és Zalakaros Város Önkormányzata között a kilátóra vonatkozó bérleti szerződés megkötéséről, hanem személyes egyeztetést kezdeményez a ZALAERDŐ Zrt-vel a szerződéstervezet nyitott kérdéseivel kapcsolatban, azzal a kiegészítéssel, hogy a használatbavételig törekedni kell a szerződés megkötésére személyes egyeztetéssel.

Határidő: 2018. július 15.

Felelős: Novák Ferenc polgármester

 Czirákiné Pakulár Judit alpolgármester

**10. A karácsonyi díszkivilágítás fel- és leszerelésére, valamint karbantartására** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztika Bizottság 100/2018. (VI.21.) számú határozata és a Pénzügyi, Városüzemeltetési, Ügyrendi és Humánpolitikai Bizottság 121/2018. (VI.21.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását az alábbi kiegészítésekkel:

- a bizottság az ajánlatra felkértek körének bővítését javasolja

- kerüljön rögzítésre, hogy a felelős őrzés feladata az önkormányzaté

- a nyertes vállalkozó a javításért külön pénzt nem számolhat fel

- a vállalkozónak átadáskor ugyanolyan üzemképes állapotban kell átadnia az önkormányzat részére az eszközöket, amilyen állapotban az önkormányzattól átvette.

Novák Ferenc: Szavazásra teszi fel a bizottsági javaslattal kiegészített határozati javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 153/2018. (VI.27.) számú határozata:**

1./ Zalakaros Város Önkormányzat Képviselőtestülete az előterjesztés 1. számú mellékletét képező, Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által lefolytatni kívánt, “Karácsonyi díszkivilágítási elemek fel-és leszerelése, valamint karbantartása” tárgyú beszerzési eljárás ajánlattételi felhívását elfogadja, azzal a kiegészítéssel, hogy kerüljön rögzítésre, hogy a felelős őrzés feladata az önkormányzaté, a nyertes vállalkozó a javításért külön pénzt nem számolhat fel, a vállalkozónak átadáskor ugyanolyan üzemképes állapotban kell átadnia az önkormányzat részére az eszközöket, amilyen állapotban az önkormányzattól átvette.

2./ Zalakaros Város Önkormányzat Képviselőtestülete felhatalmazza a Polgármestert az ajánlattételi felhívások aláírására, valamint a Vi-Bold Neu Kft., a Watt-eta Kft. és a Dél-dunántúli Áramhálózati Zrt., a Vilkor Kft, a Jano-Generál Kft. részére történő kiküldésére.

3./ A pályázati felhívásra beérkezett ajánlatokat elbírálás céljából a Képviselőtestület elé kell terjeszteni.

Határidő: az ajánlati felhívás kiküldésére 2018. július 15.

 3. pont: 2018. augusztus 30.

Felelős: Novák Ferenc polgármester

Operatív felelős: Bognár Ottó Péter településüzemeltetési-és katasztrófavédelmi referens

**11. Újudvari Római Katolikus Egyházközség támogatási kérelme** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 101/2018. (VI.21.) számú határozata és a Pénzügyi, Városüzemeltetési, Ügyrendi és Humánpolitikai Bizottság 122/2018. (VI.21.) számú határozata:**

A bizottság javasolja a képviselőtestület számára, hogy hozzon olyan tartalmú határozatot, hogy az önkormányzat 2018. évben nem támogatja az Újudvari Római Katolikus Egyházközség (8778 Újudvar, Fő u. 50.) részére a Szent Rita Katolikus Ifjúsági Tábor megrendezésére vonatkozó kérelmét.

Novák Ferenc: Szavazásra teszi fel a bizottsági javaslatot.

 Képviselőtestület 6 igen szavazattal, ellenszavazat nélkül és 1 tartózkodással az alábbi határozatot hozta:

**Képviselőtestület 154/2018. (VI.27.) számú határozata:**

Zalakaros Város Önkormányzat Képviselőtestülete az Újudvari Római Katolikus Egyházközség (8778 Újudvar, Fő u. 50.) részére a Szent Rita Katolikus Ifjúsági Tábor megrendezéséhez pénzbeli támogatást nem tud biztosítani.

Határidő: 2018. július 15.

Felelős: Novák Ferenc polgármester

Operatív felelős: Torma László aljegyző- kérelmező értesítése

**12. Medicopter Alapítvány támogatási kérelme** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 102/2018. (VI.21.) számú határozata és a Pénzügyi, Városüzemeltetési, Ügyrendi és Humánpolitikai Bizottság 123/2018. (VI.21.) számú határozata:**

A bizottság javasolja a képviselőtestület számára, hogy hozzon olyan tartalmú határozatot, hogy az önkormányzat 2018. évben nem támogatja a Medicopter Alapítvány kérelmét.

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 155/2018. (VI.27.) számú határozata:**

Zalakaros Város Önkormányzatának Képviselőtestülete a MEDICOPTER Alapítvány (1083 Budapest, Rákóczi út 51.) részére 2018. évben támogatást nem biztosít.

Határidő: 2018. július 15.

Felelős: Novák Ferenc polgármester

Operatív felelős: Torma László aljegyző- kérelmező értesítése

**13. Balatonmagyaród Község Önkormányzatának kérelme**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 103/2018. (VI.21.) számú határozata és a Pénzügyi, Városüzemeltetési, Ügyrendi és Humánpolitikai Bizottság 124/2018. (VI.21.) számú határozata:**

A bizottság javasolja a képviselőtestület számára, hogy a Zalamerenye és Balatonmagyaród község által fizetendő hozzájárulás mértéke az egy óvodásra jutó bevétellel nem fedezett költség legyen, tehát ne támogassa a kedvezményes hozzájárulást, a képviselőtestület éljen javaslattal Balatonmagyaród részére, hogy fizetési nehézség esetén nyújtson be pályázatot rendkívüli önkormányzati támogatásra vagy kérjen halasztott fizetési lehetőséget önkormányzatunktól.

Novák Ferenc: A 2018. évre vonatkozóan egy 50%-os kedvezmény megállapítását javasolja.

Horváth Vencel: Mi nem kérünk Balatonmagyaródtól többet, mint amit nekünk kell megfizetni a gyermekek ellátása után. Megtehetjük-e, hogy a Zalakaroson beszedett adóból más önkormányzat gyermekeit finanszírozzuk kedvezményesen?

Novák Ferenc: Szavazásra teszi fel az általa elmondott módosító javaslatot.

 Képviselőtestület 4 igen szavazattal, 1 ellenszavazattal és 2 tartózkodással az alábbi határozatot hozta:

**Képviselőtestület 156/2018. (VI.27.) számú határozata:**

1./ Zalakaros Város Önkormányzat Képviselőtestülete a 2018. május 1-i hatállyal Zalamerenye és Balatonmagyaród község önkormányzatainak képviselő-testületeivel kötött óvodai feladat-ellátási szerződés figyelembe vételével a fizetendő hozzájárulás fokozatos bevezetése mellett dönt, Zalakaros Város Önkormányzata Zalamerenye és Balatonmagyaród község által fizetendő hozzájárulás mértékét a kimutatott 2018. évi 1 főre jutó költség 50%-ában -115 000 Ft/év/gyermek- határozza meg tárgyévre, 2019. évtől önköltség kimutatás mellett a tényleges önköltséget kéri hozzájárulásként az önkormányzat Zalamerenye és Balatonmagyaród község önkormányzatától.

2./ Zalakaros Város Önkormányzat Képviselőtestülete felkéri a polgármestert, hogy a képviselőtestület döntéséről a két érintett önkormányzatot tájékoztassa.

Határidő: 2018. július 6.
Felelős: Novák Ferenc polgármester
Operatív felelős: Torma László aljegyző – az érintett önkormányzatok tájékoztatása
 Horváthné Juhász Barbara pénzügyi osztályvezető

**14. Zala-Kraft Kft. kérelme parkoló megváltásra és építésre**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 104/2018. (VI.21.) számú és a Pénzügyi, Városüzemeltetési, Ügyrendi és Humánpolitikai Bizottság 125/2018. (VI.21.) számú határozata:**

A bizottság javasolja a képviselőtestület számára a parkoló megváltás elfogadását, de nem a kérelmező által javasolt helyszínen, az ugyanis építési telek, a parkoló kialakítás a telek értékcsökkenését okozná.

Novák Ferenc: Szavazásra teszi fel a városfejlesztési osztályvezető által egyeztetett helyen történő parkoló kialításra vonatkozó engedély megadását.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 157/2018. (VI.27.) számú határozata:**

1./ Zalakaros Város Önkormányzat Képviselőtestülete a 15/1998. (VII.28.) számú Önkormányzati rendelet 2. § /2./ a) pontja alapján hozzájárul, hogy a Zala-Kraft Kft. a Zalakaros 297/2 hrsz-ú telek déli telekhatárán 2 db parkolóhelyet 2 x 238.588 Ft+Áfa = 477.176 Ft + Áfa területbiztosítási díj megfizetése mellett megépíthesse a tervezett átalakítás használatbavételi engedélyezési eljárás megindításáig.

2./ A 15/1998. (VII. 28.) számú Önkormányzati rendelet 2. § /5./ pontja alapján az Önkormányzat a gépjármű elhelyezési kötelezettség teljesítéséről, a parkoló megváltási díj fizetéséről megállapodást köt az építtetővel, melynek csatolásával az építtető igazolni tudja parkolóhely kiépítési kötelezettségének teljesítését az építési hatóságnál.

3./ Zalakaros Város Önkormányzat Képviselőtestülete a mellékelt megállapodás aláírására felhatalmazza a Polgármestert.

4./ Zalakaros Város Önkormányzat Képviselőtestülete a szabályos parkolás biztosítása érdekében felhívja a kérelmező figyelmét, hogy a korábban engedélyezett párhuzamos parkoló kialakításokat fizikai akadályok (virágládák, padok) kihelyezésével biztosítsa.

5./ A döntésről a Zala-Kraft Kft-t értesíteni kell.

Határidő: 2018. július 02.

Felelős: Novák Ferenc polgármester

Operatív felelős: Bognár Ottó Péter településüzemeltetési-és katasztrófavédelmi referens

**15. A zalakarosi általános iskola 2018/2019. tanévi iskolatej programban való
 részvételének támogatása**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 105/2018. (VI.21.) számú és a Pénzügyi, Városüzemeltetési, Ügyrendi és Humánpolitikai Bizottság 126/2018. (VI.21.) számú határozata:**

A bizottság javasolja a képviselőtestület számára, hogy hozzon olyan tartalmú határozatot, fenntartja a május16-i döntését, azon nem kíván változtatni.

Novák Ferenc: Mindenképpen javasolnám a képviselőtestületnek megfontolásra, hogy a zalakarosi gyerekek után legalább fizessük meg a tankerület által meghatározott összeget.

Novák Ferenc: Szavazásra teszi fel a módosító javaslatot.

 Képviselőtestület 3 igen szavazattal, 1 ellenszavazattal és 3 tartózkodással a javaslatot nem fogadta el.

Novák Ferenc: Szavazásra teszi fel a bizottsági határozatot.

 Képviselőtestület 5 igen szavazattal, 2 ellenszavazattal és tartózkodás nélkül az alábbi határozatot hozta:

**Képviselőtestület 158/2018. (VI.27.) számú határozata:**

Zalakaros Város Önkormányzat Képviselőtestülete a zalakarosi általános iskola 2018/2019. tanévi iskolatej programban való részvételének támogatása tárgyában fenntartja a 114/2018. (V.16.) számú határozatában foglaltakat, azon nem kíván változtatni.

Határidő: 2018. július 15.

Felelős: Novák Ferenc polgármester

Operatív felelős: Torma László aljegyző

**Interpelláció:**

Novák Ferenc: Tájékoztatta a város lakosságát, hogy 2018. július 20-án kerül megrendezésre a Városnapi ünnepség, melyre minden zalakarosi polgárt és itt tartózkodó vendéget szeretettel vár az önkormányzat. Ünnepi szónok Dr. Vitályos Eszter államtitkár asszony lesz.

Horváth Vencel: A kerékpárút használatba adásával kapcsolatosan kér tájékoztatást, mégpedig, hogy a teljes kerékpárút elkészülte után vagy szakaszonként kerül majd átadásra.

Tóthné Őri Ibolya: A kerékpárút I. szakaszának ideiglenes használatba adási kérelmét véglegesként kezeli a hatóság. Amennyiben a kivitelező 2 héten belül megteszi a szükséges hiánypótlásokat úgy végleges forgalomba helyezése történhet az elkészült szakasznak. A molinótartó arébb helyezése is követelmény. Oszlopáthelyezést is meg kell tennünk.

Horváth Vencel: Javasolja, hogy a kerékpárút készítéséhez kapcsolódóan jelöltessük ki a telekhatárt, amelynek szélessége tudomása szerint 16 méter.

Tóthné Őri Ibolya: Egy rövid szakaszon 16 méter széles csak, de felkérhetjük a földmérőnket a kijelölésre hiszen már nagyon jól ismeri is ezt a területet.

Novák Ferenc: Szavazásra teszi fel, hogy a kerékpárút építésével kapcsolatosan feladatokat kell még elvégezni.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 159/2018. (VI.27.) számú határozata:**

A képviselőtestület

1./ az “Interreg” pályázat keretében megvalósuló kerékpárút elkészítése során az elkészült szakaszok mielőbbi használhatóságának biztosítása érdekében gondoskodni kell azoknak szakaszonként történő végleges forgalomba helyezéséről.

2./ a település Garabonc felé eső végében a kerékpárúttal érintett szakaszon elhelyezkedő molinó rögzítésére szolgáló oszlop áthelyezésére 100 000 Ft előirányzatot biztosít az önkormányzat 2018. évi költségvetésének dologi kiadások terhére.

3./ felkéri a polgármestert, hogy az önkormányzattal keretszerződéssel jogviszonyban álló földmérőt bízza meg a kerékpárútnál a telekhatár kijelölési feladatával, melynek fedezetét az önkormányzat 2018. évi költségvetésének dologi kiadások terhére.

Határidő: 2018. július 31.
Felelős: Novák Ferenc polgármester
Operatív felelős: Tóthné Őri Ibolya városfejlesztési osztályvezető
 Horváthné Juhász Barbara pénzügyi osztályvezető – tájékoztatásul
 a költségvetéshez

Horváth Vencel: A TSZ majortól keletre lévő kerítés megjavításával meg kell bízni a Karos-Park Kft-t, de fel kell hívni a figyelmet, hogy a területen lévő vadak kihajtására fel kell kérni az erdészetet. Javasolja, hogy az erdészeti feladatokhoz már sok segítséget nyújtó Cziráki Lászlót kérje fel a polgármester, mint erdészeti szakirányítót a munka elvégzésekor annak felügyeletével.

Novák Ferenc: Mivel több napirend nem volt, megköszönte a részvételt és 17, 19 órakor bezárta a nyílt ülést és bejelentette, hogy a képviselőtestület 17,20 órától zárt ülés keretében folytatja tovább munkáját.

Kmft.

 Novák Ferenc Szabóné dr. Csányi Marianna

 Polgármester Jegyző

 Benkőné Gulyás Edit Kötő Attila

 Jkv. hitelesítő Jkv. hitelesítő